Държавен вестник, бр. 26, 2000 г., стр. 11

Б Р О Й 26
Д Ъ Р Ж А В Е Н   В Е С Т Н И К
С Т Р .  1 1
(2) Наказателното постановление се издава
от министъра на околната среда и водите или
от упълномощено от него длъжностно лице.
(3) Съставянето на актовете, издаването,
обжалването и изпълнението на наказателните
постановления се извършват по реда на Закона
за административните нарушения и наказания.
Чл. 8. Събраните глоби и имуществени санк-
ции по чл. 6, ал. 2 се внасят в Националния фонд
за опазване на околната среда.”
5. Параграф 3 от преходните и заключител-
ните разпоредби се изменя така:
“§ 3. Министерският съвет приема наредба
за набирането, разходването и управлението на
средствата по Националния фонд за опазване
на околната среда.”
§ 8. В Закона за държавната собственост
(обн., ДВ, бр. 44 от 1996 г.; изм., бр. 104 от 1996 г.,
бр. 55, 61 и 117 от 1997 г., бр. 93 и 124 от 1998 г.,
бр. 67 от 1999 г., бр. 9 и 12 от 2000 г.) в чл. 34
ал. 1 се изменя така:
“(1) Заинтересуваното учреждение прави
мотивирано искане до министъра на финанси-
те и министъра на регионалното развитие и
благоустройството за отчуждаване на имота.
Областният управител по местонахождение на
имота в 14-дневен срок дава мнение по основа-
телността на искането.”
§ 9. В Закона за опазване на земеделските
земи (обн., ДВ, бр. 35 от 1996 г.; изм., бр. 14 от
2000 г.) се правят следните изменения и до-
пълнения:
1. В чл. 20 се създава ал. 6:
“(6) При строителство на нови пътища про-
цедурата за определяне на трасе и за промяна
на предназначението на земеделските земи
може да започне след издаване на положител-
но решение по ОВОС, взето въз основа на пред-
варителен доклад за ОВОС.”
2. В чл. 24 се създава ал. 4:
“(4) За строителство на нови републикански
пътища, при наличие на утвърден генерално-
застроителен план или парцеларен план, пред-
ложението за промяна на предназначението на
земеделски земи може да се внесе едновремен-
но с предложението за утвърждаване на окон-
чателно трасе по чл. 19.”
§ 10. В Закона за опазване на околната среда
(обн., ДВ, бр. 86 от 1991 г.; попр., бр. 90 от 1991 г.;
изм. и доп., бр. 100 от 1992 г., бр. 31 и 63 от 1995 г.,
бр. 13, 85 и 86 от 1997 г., бр. 62 от 1998 г., бр. 12
и 67 от 1999 г.) се правят следните допълнения:
1. В приложението към чл. 20, ал. 1, т. 1 “Про-
екти, подлежащи на оценка за въздействие вър-
ху околната среда (ОВОС) по глава четвърта”:
а) в т. 26.1 след думите “Строителство на” се
добавя “нови”;
б) в т. 26.2 след думите “Строителство на” се
добавя “нови”.
2. В чл. 23а се създава ал. 3:
“(3) За строителство на пътища компетент-
ният орган организира обсъждане само на ре-
зултатите от предварителния доклад за оценка
на въздействието върху околната среда.”
§ 11. Изпълнението на този закон се възлага
на министъра на регионалното развитие и бла-
гоустройството.
§ 12. Министерският съвет приема правил-
ник и наредби за прилагането на закона в 6-
месечен срок от влизането му в сила.
Законът е приет от ХХХVIII Народно съб-
рание на 16 март 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов
14977
РЕШЕНИЕ
относно Актуализираната програма
“България 2001”
Народното събрание на основание чл. 86, ал. 1
от Конституцията на Република България
Р Е Ш И :
Приема за сведение Актуализираната про-
грама “България 2001” на Министерския съвет
на Република България.
Решението е прието от ХХХVIII Народно
събрание на 24 март 2000 г. и е подпечатано с
официалния печат на Народното събрание.
Председател на Народното събрание:
Йордан Соколов
16157
ПРЕЗИДЕНТ
НА РЕПУБЛИКАТА
УКАЗ № 78
На основание чл. 98, т. 6 от Конституцията
на Република България
П О С Т А Н О В Я В А М :
Назначавам Константин Стефанов Димит-
ров—извънреден и пълномощен посланик на
Република България в Кралство Белгия и ръко-
водител на Постоянната дипломатическа мисия
на Република България към НАТО, и за извън-
реден и пълномощен посланик на Република
България във Великото Херцогство Люксембург.
Изпълнението на указа възлагам на минис-
търа на външните работи.
Издаден в София на 22 март 2000 г.
Президент на републиката: Петър Стоянов
Министър-председател: Иван Костов
Подпечатан с държавния печат.
Министър на правосъдието:
Теодосий Симеонов
15620